ჯანო ანანიძე

ჯანო ანანიძე (დ. 10 ოქტომბერი, 1992, ქობულეთი, საქართველო) — ქართველი ფეხბურთელი. თამაშობდა ნახევარმცველის პოზიციაზე.

 საკლუბო კარიერა 
 ახალგაზრდული გუნდები 
ანანიძემ ფეხბურთის თამაში მის მშობლიურ ქალაქის კლუბ, ქობულეთის „შუქურაში“ დაიწყო. 11 წლამდე ფეხბურთელს მისი პირველი მწვრთნელი მერაბ მჟავანაძე ავარჯიშებდა. ამის შემდეგ იყო ნორჩი დინამოელი, რომელშიც ჯანო გია ხიზანიშვილის რეკომენდაციით მიიღეს. 2 წლის შემდეგ, ფეხბურთელის აგენტმა, რევაზ ჩელებაძემ ანანიძე კიევის „დინამოში“ ჩარიცხა.

2007 წლის ზაფხულში ჯანო საქართველოში დაბრუნდა და 16-წლამდელთა ეროვნულ გუნდს შეუერთდა. ნოემბრამდე ანანიძემ ეროვნული გუნდის რიგებში რუსეთის ახალგაზრდული ნაკრების წინააღმდეგ 4 შეხვედრა ჩაატარა და 3 გოლი გაიტანა.საქართველოს 16-წლამდელთა ნაკრები 2007 წელს. gff.ge. მის დაბადების დღეს, 10 ოქტომბერს კი, ფეხბურთელმა მოსკოვის „სპარტაკთან“ კონტრაქტს მოაწერა ხელი.ჯანო ანანიძემ არჩევანი გააკეთა - რუსეთის ნაკრებში არ ითამაშებს

 მოსკოვის სპარტაკი 
მარცხნივ|მინი|200 პქ|ჯანო ანანიძე 2010 წლის ივლისში
2009 წლიდან ჯანო „სპარტაკის“ ახალგაზრდული გუნდების ღირსებას იცავდა. მისი დებიუტი ამ ასაკობრივ ჯგუფში 2009 წლის 14 მარტს შედგა, „ზენიტის“ წინააღმდეგ. იმავე წლის 4 აპრილს, ნალჩიკის „სპარტაკთან“ შეხვედრაში ჯანომ პირველი გოლის გატანაც მოახერხა.ანანიძის გოლი ნალჩიკის წინააღმდეგ. YouTube

ზაფხულამდე ანანიძემ თავი კიდევ 3-ჯერ გამოიაჩინა, შედეგად, მოსკოვის „სპარტაკის“ მთავარმა მწვრთნელმა, ვალერი კარპინმა ფეხბურთელს სეზონისწინა მოსამზადებელ ეტაპზე უხმო.კარპინმა ანანიძე „სპარტაკის“ ძირითად გუნდში აიყვანა ქართველმა ფეხბურთელმა რამდენიმე ამხანაგურ შეხვედრაში მიიღო მონაწილეობა და ჩინებული შთაბეჭდილებაც დატოვა.ანანიძემ კარპინი აღაფრთოვანა. გაზეთი „მსოფლიო სპორტი“ სეზონისწინა მოსამზადებელი ეტაპის გავლის შემდეგ, ანანიძე კლუბის სხვა ახალგაზრდა ფეხბურთელებთან ერთად დუბლშემადგენლობას დაუბრუნდა, თუმცა მთავარ გუნდში გადმოყვანის პერსპექტივით.კარპინი ანანიძეს კვლავ დააკვირდება

მთავარ გუნდში ჯანოს დებიუტი 2009 წლის 15 ივლისს შედგა, „კრასნოდარის“ წინააღმდეგ. მატჩი რუსეთის თასის ეგიდით გაიმართა. ქართველმა მოთამაშემ სადებიუტო შეხვედრაში შესანიშნავი გოლის გატანაც მოახერხა.ანანიძემ „სპარტაკი“ რუსეთის თასის მერვედფინალში გაიყვანაანანიძის გოლი კრასნოდარის წინააღმდეგ. YouTube.

3 დღის შემდეგ, ანანიძე „სპარტაკის“ დუბლებს შესანიშანვი გოლით დაუბრუნდა, გაიტანა რა გოლი „კრილია სოვეტოვის“ წინააღმდეგ.ანანიძის მორიგი შედევრი; გაზეთი "მსოფლიო სპორტი"ანანიძის გოლი კრილიას წინააღმდეგ. YouTube.

2009 წლის 1 აგვისტოს, ჯანოს დებიუტი ჰქონდა რუსეთის პრემიერლიგაში, კრასნოდარის „ყუბანის“ წინააღმდეგ. ის მოედანზე 70-ე წუთზე გამოჩნდა.ანანიძის დებიუტი რუსეთის ჩემპიონატში; YouTube 30 აგვისტოს კი, ანანიძემ უკვე ტურის და საერთოდ, ჩემპიონატის ცენტრალურ შეხვედრაში მიიღო მონაწილეობა, ყაზანის „რუბინის“ წინააღდმეგ, ის 46-ე წუთიდან გამოჩნდა მინდორზე და  მიუხედავად მარცხისა, თავისი გუნდის რიგებში საუკეთესო იყო.ქართველმა ლეგიონერებმა იტალიურ ლეგიონთან შერკინებამდე ბოლო რეპეტიცია გაიარეს

13 სექტემბერს შედგა ანანიძის დებიუტი „სპარტაკის“ მთავარი გუნდის ძირითად შემადგენლობაში, მოსკოვის „დინამოს“ წინააღმდეგ, მან შეხვედრა სრულად ჩაატარა და საკმაოდ მაღალი შეფასებაც დაიმსახურა.ყენიამ სასტარტო დააგემოვნა, კობიმ სამქულიანი „გაისროლა“

 სანაკრებო კარიერა 
2009 წლის 27 ივლისს საქართველოს ნაკრების მთავარმა მწვრთნელმა, ექტორ რაულ კუპერმა ანანიძეს ეროვნულ გუნდში უხმო.კუპერმა ანანიძე ეროვნულ ნაკრებში გამოიძახა; გაზეთი "მსოფლიო სპორტი" ფეხბურთელს მონაწილეობა უნდა მიეღო მალტის ნაკრების წინააღმდეგ გასამართ ამხანაგურ შეხვედრაში, თუმცა ეს ტრავმის გამო ვერ მოახერხა.კუპერს ანანიძე დააკლდა; გაზეთი "მსოფლიო სპორტი"

გაჩნდა საშიშროება იმისა, რომ ფეხბურთელს მიეღო რუსეთის მოქალაქეობა, რაც მას ავტომატურად საქართველოს ნაკრებში თამაშს გამორიცხავდა, თუმცა ჯანომ არჩევანი მისი სამშობლოს სასარგებლოდ გააკეთა.ანანიძეს "სპარტაკში" ატყუებენ - რუსეთში ორმაგი მოქალაქეობა აკრძალულია; გაზეთი "მსოფლიო სპორტი"ჯანო ანანიძე: "ქართველი ვარ და ჩემი ქვეყნის ნაკრებში ვითამაშებ; გაზეთი "მსოფლიო სპორტი"

სექტემბერში, იტალიის ნაკრებთან, მსოფლიო ჩემპიონატის შესარჩევ მატჩებში სათამაშოდ ანანიძე ეროვნულ გუნდში კვლავ გამოიძახეს.კუპერი ანანიძეს კვლავ უხმობს; გაზეთი "მსოფლიო სპორტი" შეკრებაზე თბილისში ჩამოსულმა ჯანომ, კიდევ ერთხელ დაადასტურა მისი სურვილი დაეცვა მშობლიური ნაკრების ღირსება.ჯანო ანანიძე: "მე ქართველი ვარ..."; გაზეთი "მსოფლიო სპორტი"

5 სექტემბერს, იტალიის ნაკრებთან შეხვედრაში შედგა ანანიძის დებიუტი ეროვნული გუნდის რიგებში. ჯანომ მე-60 წუთამდე იასპარეზა, რის შემდეგაც მის ნაცვლად მოედანზე მათე ვაწაძე გამოჩნდა.ანტირეკორდი და ანტიფეხბურთი გრძელდება; გაზეთი "მსოფლიო სპორტი" 4 დღეში, ანანიძემ საკუთარი ქვეყნის 21 წლამდელთა ეროვნულ გუნდში იასპარეზა, თურქეთის ნაკრების წინააღმდეგ.სწორება ახალგაზრდებზე - მათ ქართველებს სანაკრებო მომავალი გაუნათეს; გაზეთი "მსოფლიო სპორტი"

სანაკრებო სტატისტიკა
მინი|მარჯვნივ|ჯანო ანანიძე 2019 წელს
ეროვნული ნაკრებიწელიმატჩიგოლისაქართველო200910201061201151201250201360201441201530201641201742201820201951ჯამში457

 ტიტულები 
„როსტოვი“
 რუსეთის თასი (1): 2013-14
„სპარტაკი მოსკოვი“
 რუსეთის ჩემპიონი: 2016-2017
 რუსეთის საფეხბურთო სუპერთასი: 2017

 რესურსები ინტერნეტში 

 პროფილი როსტოვის ოფიციალურ საიტზე  
 პროფილი Transfermarkt-ზე 
 პროფილი Soccerway-ზე 

 სქოლიო 

კატეგორია:დაბადებული 10 ოქტომბერი
კატეგორია:დაბადებული 1992
ჯანო
კატეგორია:ქობულეთის მუნიციპალიტეტში დაბადებულები
კატეგორია:ქართველი ფეხბურთელები
კატეგორია:ნორჩი დინამოელის ფეხბურთელები
კატეგორია:ეროვნული ლიგის ფეხბურთელები
კატეგორია:თბილისის დინამოს ფეხბურთელები
კატეგორია:ბათუმის დინამოს ფეხბურთელები
კატეგორია:ქობულეთის შუქურას ფეხბურთელები
კატეგორია:კიევის დინამოს ფეხბურთელები
კატეგორია:მოსკოვის სპარტაკის ფეხბურთელები
კატეგორია:როსტოვის ფეხბურთელები
კატეგორია:ვოლგოგრადის როტორის ფეხბურთელები
კატეგორია:კრილია სოვეტოვის ფეხბურთელები
კატეგორია:ანორთოსისის ფეხბურთელები
კატეგორია:საქართველოს ნაკრების ფეხბურთელები
კატეგორია:საქართველოს წლის ფეხბურთელები
კატეგორია:ცოცხალი ადამიანები